2002/299/EY: Komission päätös, tehty 15 päivänä huhtikuuta 2002, Slovakian tasavallassa toteutettavien maataloutta ja maaseudun kehittämistä koskevien liittymistä edeltävien toimenpiteiden tuen hallinnoinnin siirtämisestä liittymistä edeltävänä aikana



Virallinen lehti nro L 102 , 18/04/2002 s. 0034 - 0035



Komission päätös, tehty 15 päivänä huhtikuuta 2002, Slovakian tasavallassa toteutettavien maataloutta ja maaseudun kehittämistä koskevien liittymistä edeltävien toimenpiteiden tuen hallinnoinnin siirtämisestä liittymistä edeltävänä aikana (2002/299/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan unionin jäsenyyttä hakeneille valtioille osana liittymistä edeltävää strategiaa annettavan tuen yhteensovittamisesta ja asetuksen (ETY) N:o 3906/89 muuttamisesta 21 päivänä kesäkuuta 1999 annetun neuvoston asetuksen (EY) N:o 1266/1999(1) ja erityisesti sen 12 artiklan 2 kohdan, ottaa huomioon yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana annetun neuvoston asetuksen (EY) N:o 1268/1999 soveltamista koskevista rahoitussäännöistä 7 päivänä kesäkuuta 2000 annetun komission asetuksen (EY) N:o 2222/2000(2), sellaisena kuin se on muutettuna asetuksella (EY) N:o 2252/2001(3), ja erityisesti sen 3 artiklan 2 kohdan, sekä katsoo seuraavaa: (1) Slovakian tasavallan maataloutta ja maaseudun kehittämistä koskeva ohjelma hyväksyttiin 17 päivänä marraskuuta 2000 tehdyllä komission päätöksellä K(2000) 3327 lopullinen yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana 21 päivänä kesäkuuta 1999 annetun neuvoston asetuksen (EY) N:o 1268/1999(4), sellaisena kuin se on viimeksi muutettuna asetuksella (EY) N:o 2500/2001(5), 4 artiklan 5 kohdan mukaisesti. (2) Slovakian tasavallan hallitus ja komissio, Euroopan yhteisön puolesta, allekirjoittivat 26 päivänä maaliskuuta 2001 monivuotisen rahoitussopimuksen Sapard-ohjelman toteutuksen teknisestä, oikeudellisesta ja hallinnollisesta kehyksestä. (3) Asetuksessa (EY) N:o 1266/1999 säädetään, että saman asetuksen 12 artiklan 1 kohdassa tarkoitetusta ennakkohyväksynnän vaatimuksesta voidaan luopua ohjelmien/hankkeiden kansallisen ja alakohtaisen hallinnointikyvyn, varainhoidon valvontamenettelyjen ja julkistalouden rakenteiden tapauskohtaisen analyysin perusteella. Asetuksessa (EY) N:o 2222/2000 säädetään tällaisen analyysien tekemisen yksityiskohtaisista säännöistä. (4) Slovakian tasavallan toimivaltainen viranomainen on nimennyt toimenpiteiden "Maatilainvestoinnit", "Maatalous- ja kalastustuotteiden jalostuksen ja kaupan pitämisen parantaminen", "Elinkeinotoimintojen kehittäminen maaseutualueilla, muut kuin infrastruktuuri-investoinnit", "Metsätalous" sekä "Maan vakauttaminen", sellaisina kuin ne on määritelty Slovakian tasavallan osalta päätöksellä K(2000) 3327 lopullinen hyväksytyssä maatalouden ja maaseudun kehittämisohjelmassa, täytäntöönpanijaksi maatalousministeriön alaisen Sapard-viraston. Sapard-ohjelman täytäntöönpanoon liittyvien rahoitustoimintojen hoitajaksi on nimetty valtiovarainministeriön kansallisesta rahastosta vastaava osasto. (5) Slovakian viranomaiset toimittivat 25 päivänä tammikuuta 2002 tarkastetun luettelon tukikelpoisista menoista monivuotisen rahoitussopimuksen 4 artiklan 1 kohdan B jakson mukaisesti. Komissio ei esittänyt tästä vastalausetta. (6) Asetuksen (EY) N:o 1266/1999 ja asetuksen (EY) N:o 2222/2000 mukaisesti komissio totesi ohjelmien/hankkeiden kansallisen ja alakohtaisen hallinnointikyvyn, varainhoidon valvontamenettelyjen ja julkistalouden rakenteiden analyysin perusteella, että Slovakian tasavalta täyttää mainittujen toimenpiteiden täytäntöönpanon osalta asetuksen (EY) N:o 2222/2000 4, 5 ja 6 artiklassa sekä sen liitteessä säädetyt säännökset ja asetuksen (EY) N:o 1266/1999 liitteessä säädetyt vähimmäisvaatimukset. (7) Maatalousministeriön alainen Sapard-virasto täyttää tyydyttävästi erityisesti seuraavat keskeiset hyväksyntäperusteet: kirjalliset menettelyt, tehtävien jako, ennen hankkeiden valintaa ja ennen maksujen suorittamista tehtävät tarkastukset, maksumenettelyt, kirjanpitomenettelyt, tietojärjestelmien turvallisuus, sisäinen tarkastus ja tarvittaessa julkisia hankintoja koskevat säännöt. (8) Valtiovarainministeriön kansallisesta rahastosta vastaava osasto täyttää tyydyttävästi seuraavat perusteet Sapard-ohjelman täytäntöönpanoon Slovakian tasavallassa liittyvien rahoitustoimintojen hoidon osalta: kirjausketju, varainhoito, varojen vastaanotto, varainsiirto Sapard-virastoon, tietojärjestelmien turvallisuus ja sisäinen tarkastus. (9) Tästä syystä on aiheellista luopua asetuksen (EY) N:o 1266/1999 12 artiklan 1 kohdassa tarkoitetusta ennakkohyväksyntää koskevasta vaatimuksesta ja siirtää tuen hallinnointi hajautetulta pohjalta Slovakian tasavallassa maatalousministeriön alaisuudessa toimivalle Sapard-virastolle ja valtiovarainministeriön kansallisesta rahastosta vastaavalle osastolle. (10) Koska komission tarkastukset koskevat kuitenkin toimintavalmista muttei toiminnassa olevaa järjestelmää, Sapard-ohjelman hallinnointi on aiheellista siirtää maatalousministeriön alaiselle Sapard-virastolle ja valtiovarainministeriön kansallisesta rahastosta vastaavalle osastolle väliaikaisesti. (11) Sapard-ohjelman hallinnoinnin täydellinen siirto tapahtuu vasta järjestelmän moitteetonta toimivuutta koskevien lisätarkastusten ja tuen hallinnoinnin siirtämisestä maatalousministeriön alaiselle Sapard-virastolle ja valtiovarainministeriön kansallisesta rahastosta vastaavalle osastolle mahdollisesti annettavien komission suositusten täytäntöönpanon jälkeen, ON TEHNYT TÄMÄN PÄÄTÖKSEN: 1 artikla Luovutaan hankkeiden valintaa ja sopimuksia koskevasta komission ennakkohyväksynnästä Slovakian tasavallassa. 2 artikla Sapard-ohjelman hallinnointi siirretään väliaikaisesti 1. Slovakian tasavallan maatalousministeriön alaiselle Sapard-virastolle, Dobrovicova 12; SK-81 266 Bratislava, toimenpiteiden "Maatilainvestoinnit", "Maatalous- ja kalastustuotteiden jalostuksen ja kaupan pitämisen parantaminen", "Elinkeinotoimintojen kehittäminen maaseutualueilla, muut kuin infrastruktuuri-investoinnit", "Metsätalous" sekä "Maan vakauttaminen", sellaisina kuin ne on määritelty Slovakian tasavallan osalta päätöksellä K(2000) 3327 lopullinen hyväksytyssä maatalouden ja maaseudun kehittämisohjelmassa, täytäntöön panemiseksi; sekä 2. Slovakian tasavallan valtiovarainministeriön kansallisesta rahastosta vastaavalle osastolle, Stefanovicova 5; SK-81 782 Bratislava, Sapard-ohjelman täytäntöönpanoon Slovakian tasavallassa liittyvien rahoitustoimien hoitamisen osalta. Tehty Brysselissä 15 päivänä huhtikuuta 2002. Komission puolesta Franz Fischler Komission jäsen (1) EYVL L 161, 26.6.1999, s. 68. (2) EYVL L 253, 7.10.2000, s. 5. (3) EYVL L 304, 21.11.2001, s. 8. (4) EYVL L 161, 21.6.1999, s. 87. (5) EYVL L 342, 27.12.2001, s. 1.